Na temelju članka 132. Zakona o gradnji (Narodne novine 153/13, 20/17, 39/19, 125/19) i članka 31. Statuta Općine Konavle (Službeni glasnik Općine Konavle 7/21 - pročišćeni tekst), Općinsko vijeće Općine Konavle na \_\_\_. sjednici, održanoj \_\_\_\_ 2024. godine donijelo je

**ODLUKU**

**o privremenoj zabrani izvođenja građevinskih radova na području Općine Konavle**

**I. OPĆE ODREDBE**

**Članak 1.**

.

**II. VRSTE RADOVA KOJI SE PRIVREMENO ZABRANJUJU I GRAĐEVINE NA KOJE SE ZABRANA ODNOSI**

**Članak 2.**

(1) Građevinski radovi koji se u smislu ove Odluke zabranjuju smatraju se zemljani radovi i radovi na izgradnji konstrukcije građevine.

(2) Pod zemljanim radovima u smislu ove Odluke smatraju se iskop humusa, široki iskop, iskop stepenica, iskop za temelje i građevne jame, iskop rovova za instalacije, iskop kanala i odvodnih jaraka, prijevoz materijala, uređenje temeljnog tla, izrada nasipa, izrada posteljice, izrada klinova uz objekte, deponiranje materijala, utovar, odvoz viška zemlje na gradski deponij, istovar, zatrpavanje građevinske jame nakon izvedbe podruma, zemljom od iskopa i sl.

(3) Pod radovima na izgradnji konstrukcije građevine u smislu ove Odluke smatra se izrada temelja, zidova, betoniranje, izrada međukatne konstrukcije i krovne konstrukcije.

**III. PODRUČJA ZABRANE IZVOĐENJA GRAĐEVINSKIH RADOVA**

**Članak 3.**

Područje privremene zabrane izvođenja građevinskih radova je područje Općine Konavle koje obuhvaća dvije zone:

* 1. zona: područje Cavtata, Zvekovice, Oboda, Čilipa, Močića i Molunta.
* 2. zona: ostalo područje Općine Konavle.

**IV. KALENDARSKO RAZDOBLJE I VRIJEME TRAJANJA ZABRANE**

**Članak 4.**

(1) Privremena zabrana izvođenja građevinskih radova za 1. zonu primjenjuje se u razdoblju od 1. lipnja do 15. rujna 2025. godine u vremenu od 00:00 do 24:00 sata.

(2) Privremena zabrana izvođenja građevinskih radova za 2. zonu primjenjuje se u razdoblju od 1. lipnja do 15. rujna 2025. godine radnim danom van vremena od 9 do 14 sati, te neradnim danom i državnim praznicima od 00:00 do 24:00 sata.

**V. IZUZECI OD PRIVREMENE ZABRANE IZVOĐENJA GRAĐEVINSKIH RADOVA**

**Članak 5.**

Zabrana iz ove Odluke ne odnosi se na:

1. građevine odnosno radove za čije je građenje, odnosno izvođenje, utvrđen interes Republike Hrvatske i jedinice lokalne i područne (regionalne) samouprave;
2. uklanjanje građevina na temelju rješenja građevinske inspekcije ili odluke drugog tijela državne vlasti;
3. građenje građevina, odnosno izvođenje radova u godini u kojoj je odluka stupila na snagu;
4. hitne radove na popravcima objekata i uređaja komunalne i ostale infrastrukture koji se javljaju nenadano i kojima se sprječava nastanak posljedica opasnih za život i zdravlje ljudi kao i veća oštećenja nekretnine;
5. nužne radove na popravcima građevina kada zbog oštećenja postoji opasnost za život i/ili zdravlje ljudi.

**VI. NADZOR NAD PROVEDBOM ODLUKE**

**Članak 6.**

(1) Nadzor nad primjenom ove odluke provodi komunalno redarstvo Općine Konavle.

(2) U obavljanju nadzora komunalni redari postupaju sukladno odgovarajućim odredbama Zakona o gradnji i Zakona o građevinskoj inspekciji (Narodne novine 153/13) i Naputka Ministarstva graditeljstva i prostornog uređenja o novčanim kaznama koje izriču komunalni redari u provedbi Zakona o građevinskoj inspekciji (Narodne novine 23/18), te će rješenjem narediti investitoru privremenu obustavu izvođenja zemljanih radova i/iIi radova na izgradnji konstrukcije građevine ako se radovi izvode protivno ovoj Odluci.

**VII. PRIJELAZNE I ZAVRŠNE ODREDBE**

**Članak 7.**

Ova odluka stupa na snagu osmog dana od dana objave u Službenom glasniku Općine Konavle.

**KLASA:**

**URBROJ:**

Cavtat,

Predsjednik Općinskog vijeća:

Ivo Simović

OBRAZLOŽENJE

Člankom 132. Zakona o gradnji (Narodne novine 153/13, 20/17, 39/19, 125/19) propisano je da Predstavničko tijelo jedinice lokalne samouprave može odlukom za određene vrste građevina, na određenim područjima, odrediti razdoblje iduće kalnedarske godine i vrijeme u kojem se ne mogu izvoditi zemljani radovi i radovi na izgradnji konstrukcije građevine.

Obzirom da na dosadašnju praksu predlaže se donošnje odluke i za 2025. godinu.